Държавен вестник, бр. 56, 2011 г., стр. 13

БРОЙ  56	
Д Ъ Р Ж А В Е Н  В Е С Т Н И К 	
СТР.  13  
голяма ширина и дължина, като се започне 
от вътрешната част на участъка в посока към 
бреговете до достигане на проектната кота;
3. период на изземване – всички дейности 
във водния обект да се извършват извън 
периода на размножаване на рибната фауна 
(април – юни включително);
4. недопускане на замърсяване на водния 
обект и околните терени с нефтопродукти; за­
реждането с горива и подмяната на смазочни 
материали да става на специална площадка 
извън границите на водния обект;
5. опазване на съществуващите по бреговата 
ивица дървесна растителност и насаждения;
6. недепониране на материал в границите 
на водния обект; 
7. изграждане на трайна опорна и работна 
геодезична мрежа в ползвания участък; схема 
на мрежата с основен репер и подробни точки 
да се представи в басейновата дирекция;
8. представяне на информация за изчисля­
ване на дължимата такса по образец, утвърден 
от министъра на околната среда и водите и 
публикуван на интернет страниците на басей­
новата дирекция и на МОСВ – ежегодно към 
31 януари на следващата година; 
9. представяне в басейновата дирекция 
на годишен доклад, съдържащ геодезически 
измервания и справка за обема на иззетите 
през отчетната година наносни отложения, 
заверен от правоспособно лице с квалификация 
магистър-инженер по съответната специал­
ност – ежегодно, към датата на крайния срок 
на действие на разрешителното;
10. условия и/или ограничения, при които 
може да работи титулярят на разрешителното 
в периода на ежегодното преразглеждане по 
чл. 66. 
Чл. 51. Местата от водните обекти, където 
може да се разрешава изземване на наносни 
отложения, се определят чрез разработване 
на методически указания, включващи схеми 
и критерии за защита и оползотворяване на 
твърдия отток в реките и водоемите.
Чл. 52. (1) Измерването на иззетите наносни 
отложения от участъка, разрешен за ползване, 
има за цел да определи обема на иззетите на­
носни отложения и се осъществява посредством:
1. предварителни геодезични измерва­
ния – предоставени със заявлението за издаване 
на разрешителното;  
2. ежегодни измервания, които се представят 
на контролиращия орган при преразглеждане 
на разрешителното.
(2) Измерванията се извършват чрез преки 
геодезически измервания въз основа на:
1. изградена трайна опорна и работна гео­
дезична мрежа в разрешения участък;
2. надлъжен профил на разрешения участък 
от реката (по талвега);
3. напречни профили с максимално разстоя­
ние между тях 50,0 м за прав участък на реката 
и с максимално разстояние между тях 25,0 м 
за всяка крива на реката (L – м).
(3) За всеки напречен профил се определя 
площта на напречното сечение на отложените 
наносни отложения (F – м2).
(4) Обемът на наличните наносни отложе­
ния между два съседни напречни профила се 
изчислява, като разстоянието между тях (L) се 
умножи по средната стойност на площта на 
профилите – Q = Fср × L (м3).
(5) Общият обем на наличните наносни 
отложения в разрешения участък е равен на 
сумата от обемите на наличните наносни от­
ложения между отделните профили.
(6) Годишният доклад, съдържащ извършени­
те ежегодни изчисления на наличните наносни 
отложения в разрешения участък, се представя 
на контролиращия орган при преразглеждане 
на разрешителното във връзка с оценка на съ­
отношението на годишния обем за изземване и 
годишната възможност на реката да възстанови 
наносните отложения в участъка. 
Раздел V
Изменение, продължаване, прекратяване и 
отнемане на разрешително за използване на 
повърхностни води и водни обекти
Чл. 53. Изменение, продължаване, прекра­
тяване и отнемане на разрешителните за из­
ползване на повърхностни води и водни обекти 
се извършва при условията и по реда на глава 
четвърта, раздели ІІІ и ІV от ЗВ.
Чл. 54. Продължаване срока на действие 
на разрешителното се извършва с решение на 
органа по чл. 52, ал. 1 ЗВ по молба на титуляря 
на разрешителното при условията и по реда 
на чл. 78 и 78а ЗВ.
Чл. 55. Прекратяване действието на разре­
шителното се извършва с решение на органа 
по чл. 52, ал. 1 ЗВ при условията на чл. 79 ЗВ.
Чл. 56. Органът по чл. 52, ал. 1 ЗВ може 
да отнеме разрешителното при условията на 
чл. 79а ЗВ.
Чл. 57. Изменение на разрешително се из­
вършва с решение на органа по чл. 52, ал. 1 ЗВ:
1. служебно – при условията на чл. 73 и 74 ЗВ;
2. по молба на титуляря, в полза на който 
е издадено разрешителното. 
Чл. 58. Молбата за изменение и/или про­
дължаване на разрешително съдържа:
1. данните по чл. 56, ал. 1, т. 4 – 9 ЗВ;
2. адрес за кореспонденция, включително 
електронен адрес – при наличие на такъв;
3. телефон и факс за връзка с физическото 
лице или с лицето, което управлява и пред­
ставлява дружеството по чл. 56, ал. 1, т. 4 ЗВ;
4. документ за платена такса за изменение и/
или продължаване на разрешителното съгласно 
тарифата по чл. 194, ал. 6 ЗВ; когато молбата